আমার লেনিন
আমার লেনিন ১৯৭০ সালে মুক্তিপ্রাপ্ত একটি সাদা কালো তথ্যচিত্র। প্রখ্যাত চলচ্চিত্র পরিচালক ঋত্বিক ঘটক পরিচালিত, এই তথ্যচিত্রটি ভ্লাদিমির লেনিনের জন্ম শতবর্ষ (১৯৭০) উপলক্ষে নির্মিত হয়। বস্তুত তৎকালীন পশ্চিমবঙ্গ সরকারের উদ্দেশ্যেই এই তথ্যচিত্র নির্মাণ হয়। 'আমার লেনিন' মূলত লেনিন এবং সাম্যবাদ সংক্রান্ত ঋত্বিক ঘটকের নিজস্ব চিন্তাভাবনা এবং মতামতের ওপর ভিত্তি করে তৈরি হয়। তবে সাময়িকভাবে এই তথ্যচিত্রটি ভারতে নিষিদ্ধ ঘোষণা করা হয়েছিল।